GiliGold/VAD_KnessetCorpus huggingface dataset:
משה גפני: מי שלא נמצא בעניין הזה, זה בידיים שלכם.
ניסן סלומינסקי: יש כאלה שנמצאים עכשיו בדיונים.
ניסן סלומינסקי: אם יחליטו על רטרואקטיביות.
ניסן סלומינסקי: לא יודע להגיד לך כרגע.
ניסן סלומינסקי: אבל אנחנו צריכים להבין שכל מי שנסגר אתו, יפתח הכול מחדש.
ניסן סלומינסקי: לכן פתרון צריך להיות אחר.
משה גפני: אצלם הפתרון.
ניסן סלומינסקי: נעשה את זה יחד אתם.
יעקב ליצמן: עקרונית לגבי הנתונים, נשמע בישיבה נוספת שתתקיים בשבוע הבא.
גילה גמליאל: הדרישה של קארין בסיסית.
יעקב ליצמן: בינתיים יביאו לנו את הנתונים.
משה גפני: יש בעיות עם הניסוח.
יעקב ליצמן: היועצים יכולים למצוא פתרון.
ניסן סלומינסקי: שמענו את כולם ברוב קשב.
ניסן סלומינסקי: זה עשה רושם גדול.
ניסן סלומינסקי: יש לכל אחד מאתנו רעיון.
ניסן סלומינסקי: לישיבה הבאה נבוא עם הצעה מוסכמת על הרוב.
ניסן סלומינסקי: בינתיים, אילולא הבעיה בסעיפים היינו יכולים ללכת בדרך של ליצמן.
ניסן סלומינסקי: מה שאני מבקש, לקראת הישיבה הבאה, תשבו עם הלשכות, תעשו דיון רציני, תנסו לבוא אלינו עם משהו מוסכם.
ניסן סלומינסקי: שמעתם את ההערות.
ניסן סלומינסקי: יש לתקן את הסעיפים עצמם.
ניסן סלומינסקי: אל תדונו אתם על העיקרון של רטרואקטיבית או לא.
ניסן סלומינסקי: נצטרך לגבש רעיון.
<משה אשר: הוצאנו את זה בכתב.
ניסן סלומינסקי: תם ולא נשלם.
ניסן סלומינסקי: בוקר טוב, אנחנו מתחילים את הישיבה.
ניסן סלומינסקי: בגלל חג החנוכה זמננו קצר.
ניסן סלומינסקי: הנושא הראשון הוא העמדת הלוואה לחברת התעשייה הצבאית לישראל.
מרב מיכאלי: סליחה, יש לי הצעה לסדר לפני הדיון על הרדיו האזורי.
ניסן סלומינסקי: יש לנו שני סעיפים שאנחנו רוצים שהדיון בעניינם יימשך 5 דקות.
ניסן סלומינסקי: בזמנו היה נוהג, שהמשיך 10 שנים לפחות, שמגיעים לוועדת הכספים ומאשרים 70 מיליון שקל בכל 3 חודשים למשכורות לתע"ש.
ניסן סלומינסקי: כולם יודעים שהמצב הזה לא סביר.
ניסן סלומינסקי: במלחמות היהודים – פעם משרד הביטחון, פעם משרד האוצר, פעם ההסתדרות, כל פעם היה משהו, וכל אימת שהגיעו לשלב שעומדים לסיים פרצה מחלוקת וזה נתקע.
ניסן סלומינסקי: שולמו סכומי עתק גם לעובדים שאליבא דכולא עלמא כבר זמן רב לא היו צריכים להיות שם, עובדים שעשו את שלהם בכבוד.
ניסן סלומינסקי: אנחנו כאן בוועדה החלטנו שזהו, אנחנו מפסיקים עם זה.
ניסן סלומינסקי: היה קצת קשה.
ניסן סלומינסקי: אמרו לנו: אתם לא נותנים משכורות.
ניסן סלומינסקי: אמרנו, עדיף שפעם אחת נעצור את העסק ושהוא ייפתר מאשר שזה יימשך ויימשך.
ניסן סלומינסקי: ואכן כתוצאה מכך שעצרנו את ההעברות הכספיות התקיימה ישיבה בחדר האחורי שלנו, בהשתתפות מנכ"ל משרד הביטחון ואנשיו, מנכ"ל המפעל, יושב-ראש ועד העובדים, אבי ניסנקורן נציג ההסתדרות, שהוא ראש האיגוד המקצועי ומשרד האוצר כמובן.
ניסן סלומינסקי: דפקנו על השולחן ואמרנו: לא יעזור, הכסף לא יעבור עד שלא תיפתר הבעיה.
ניסן סלומינסקי: אז התעוררה בעיה בין משרד האוצר ובין משרד הביטחון.
ניסן סלומינסקי: לא אלאה את כולם בפרטים כרגע.
ניסן סלומינסקי: בסופו של דבר גם צירפו את ראש הממשלה, קרי: מנכ"ל משרד ראש הממשלה שמטפל מטעמו.
ניסן סלומינסקי: היתה התחייבות של כולם שאם זה לא ייפתר עד 27 בחודש נובמבר תתכנס ועדת השרים להפרטה שתכריע במחלוקת, ואם היא לא תצליח אז ראש הממשלה באותו יום יקבל החלטה.
ניסן סלומינסקי: בקיצור, ב-27 בנובמבר, בשעות הלילה, הנושא הזה יוחלט.
ניסן סלומינסקי: לשמחת כולם – אני לא רוצה להגיד להפתעת כולם, אבל לשמחת כולם – אכן זה התקיים.
ניסן סלומינסקי: עמדתם בקשר כל הזמן.
ניסן סלומינסקי: ב-27 בנובמבר התכנסה ועדת השרים לענייני הפרטה וסוכמו הדברים וההפרטה יוצאת לדרך.
ניסן סלומינסקי: קודם כול, אני רוצה לשבח את חברי ועדת הכספים, שעמדו בעוצמה ועזרו מאוד לזרז את הסאגה הזאת, עזרו מאוד.
ניסן סלומינסקי: סוף כל סוף אחרי כל-כך הרבה שנים היא נפתרה.
ניסן סלומינסקי: מה שאנחנו עושים היום הוא דבר אחד.
ניסן סלומינסקי: נערוך ישיבה מיוחדת שאליה יבואו כולם כדי לפרוש בפנינו – עכשיו הם עובדים על זה – את כל מתווה הסיכום וההפרטה, כולל נושא הקרקעות.
ניסן סלומינסקי: הם יפרשו בפנינו את זה.
ניסן סלומינסקי: ניתן להם רק עוד זמן להכין את כל הדברים שעוד צריך לסגור.
ניסן סלומינסקי: אולי בעוד חודש, אני לא יודע מתי, יהיו דברים ברורים יותר שאפשר יהיה להציג כבר באופן סופי, למרות שהמתווה באופן כללי קיים.
ניסן סלומינסקי: מה שאני רוצה כרגע, אם אתם זוכרים היתה בקשה להעביר 70 מיליון שקל, ואחר-כך עוד 100 מיליון שקל, בסך הכול 170 מיליון שקל ואנחנו, על סמך הסיכום שהיה, שב-27 בנובמבר הנושא ייסגר, העברנו 70 מיליון שקל ושמרנו 100 מיליון שקל כדי לממש את הסיכום.
ניסן סלומינסקי: ואכן הסיכום בוצע, אז עכשיו אני רוצה להביא לאישור את 100 מיליון השקלים הנוספים כדי שיוכלו לשלם משכורות.
ניסן סלומינסקי: המתווה יצא לדרך.
אראל מרגלית: מה קרה עם ה-700 מיליון שקל?
אראל מרגלית: הרי היתה מחלוקת.
אראל מרגלית: איך זה נפתר?
ניסן סלומינסקי: זה נפתר.
ניסן סלומינסקי: יציגו לנו את המתווה כולו.
ניסן סלומינסקי: יבואו לכאן בעוד כחודש ימים ונשמע הכול, כולל על נושא הקרקעות.
ניסן סלומינסקי: יש התניות בהתניות, אבל הכול מסוכם וחתוך.
עפר שלח: עדיין אין הכרעה.
עפר שלח: יש הכרעה כמה יקבל משרד הביטחון עבור שחרור קרקעות, אבל מה על הטענה שלו שבהסכם קודם דחו לו?
ניסן סלומינסקי: הנושא הזה כבר לא מהווה עילה.
ניסן סלומינסקי: המחלוקת הסתיימה.
ניסן סלומינסקי: כלומר, משרד הביטחון התחייב – ושוב, אני לא רוצה להיכנס לפרטים – לקנות ב-500 מיליון שקל בכל שנה ומשרד האוצר התחייב להעביר למשרד הביטחון סכום כסף.
ניסן סלומינסקי: אני לא רוצה סתם להגיד דברים.
ניסן סלומינסקי: נקבל פירוט מסודר בעוד כחודש ימים, עם לוחות הזמנים.
ניסן סלומינסקי: אנחנו נצטרך לעקוב אחרי זה כדי לראות שהדברים מתממשים ושב-2020 תע"ש תהיה בדרום והתוכניות ל-45,000 יחידות דיור כבר ייצאו לפועל.
אראל מרגלית: לְְְמה אנחנו נדרשים היום?
ניסן סלומינסקי: לאשר את ההלוואה של 100 מיליון שקל.
ניסן סלומינסקי: בפעם הקודמת נתבקשנו לאשר 170 מיליון שקל.
ניסן סלומינסקי: שחררנו להם 70 מיליון שקל ואמרנו שאם באמת ב-27 בנובמבר ייחתך הנושא אז נשחרר גם את הסכום הנוסף.
ניסן סלומינסקי: הם עמדו בדבריהם, ההפרטה יצאה לדרך, התוכנית קיימת ואנחנו יכולים לשחרר להם את הכסף.
אראל מרגלית: אני בעד שנסיים את העניין הזה, אבל אמרו לנו שעד 27 בנובמבר העניין ייסגר, המתווה ייסגר.
אראל מרגלית: מישהו יכול לתת לנו את- - -
ניסן סלומינסקי: הוא סגור.
ניסן סלומינסקי: אמרתי, אזמן אותם לישיבה מיוחדת שבה יציגו לנו את כל המפרט, אבל הנושא נסגר.
חמד עמאר: זה ה-100 מיליון האחרון שיבוא לכאן לאישור?
ניסן סלומינסקי: נפלה החלטה, התקבלו הסיכומים.
ניסן סלומינסקי: פשוט היום אין לנו זמן, והנושא גם צריך להיסגר עוד קצת.
ניסן סלומינסקי: בעוד כחודש יביאו לנו את כל המפרט.
חמד עמאר: זה הלוואה אחרונה שאנחנו אמורים לאשר?
ניסן סלומינסקי: ייתכן שיהיו עוד, אבל עכשיו הדרך כבר הולכת לפתרון, כלומר המתווה כבר רץ וקיים וכבר יפעל לפי זה.
אראל מרגלית: היתה שאלה אחת.
אראל מרגלית: בישיבה הקודמת חבר הכנסת רובי ריבלין נתן לנו את העיקרון, של "נעשה ונשמע", כי כאשר מדובר בעובדים אנחנו לא מחזיקים אותם בתור בני ערובה להסכם הזה.
אראל מרגלית: אז קודם כול, אני בעד גם הפעם לשלם את היתרה לעובדים.
אראל מרגלית: אבל מבחינת המתווה, בפעם שעברה אתה דרשת בתקיפות ובצדק, וקיבלת הבטחה שעד 27 בנובמבר- - -
ניסן סלומינסקי: נסגר, המתווה כולו נסגר.
אראל מרגלית: אני מבין שלא מציגים עכשיו את הכול, אבל המחלוקת המרכזית היתה על ה-700 מיליון שקל, אם משרד הביטחון מוציא את זה, אם משרד האוצר, אם זה תקציב נוסף.
אראל מרגלית: אנחנו רק רוצים להבין, אם אתם אומרים שאנחנו מעבירים את זה, ונשמע אחר-כך על המתווה, כי הפרטים עוד מגובשים, בסדר, אבל אם הפרטים גובשו אז אנא תגידו לנו ב-2-3 משפטים מה הסיכום, איך הגיעו בסוף להסכמה.
ניסן סלומינסקי: אני אומר שוב, הפרטים עכשיו מתגבשים ולכן אני רוצה, אחרי שהכול ייגמר, שיבואו לכאן ויציגו לנו.
ניסן סלומינסקי: אנחנו גם נצטרך לאשר משלב לשלב את הדברים וגם לעקוב אחרי זה.
אראל מרגלית: משרד האוצר ומשרד הביטחון הסכימו ביניהם?
ניסן סלומינסקי: כן, הגיעו לסיכום.
ניסן סלומינסקי: נציג משרד האוצר נמצא כאן.
ניסן סלומינסקי: הגיעו לסיכום?
ניסן סלומינסקי: נציג משרד הביטחון נמצא כאן.
ניסן סלומינסקי: נציגי תע"ש, הגיעו לסיכום?
ניסן סלומינסקי: יושב-ראש ועד העובדים, הגיעו לסיכום?
ניסן סלומינסקי: נגמר הסיפור מן הבחינה הזאת.
ניסן סלומינסקי: איך אומרים, בדרך תמיד יהיו מהמורות, אבל לפחות נגמר, סוכם, אין מחלוקות, נגיד כך.
ניסן סלומינסקי: ייתכן שיצוצו בדרך דברים נוספים, כמו בכל דבר כזה.
ניסן סלומינסקי: זה פרויקט ענק.
ניסן סלומינסקי: מי בעד אישור העמדת הלוואה לחברת התעשייה הצבאית לישראל בע"מ בהתאם לסעיף 10 לחוק החברות הממשלתיות?
ניסן סלומינסקי: מדובר כאן על 100 מיליון שקל.
ניסן סלומינסקי: ההצעה אושרה.
ניסן סלומינסקי: ההלוואה אושרה.
ניסן סלומינסקי: רבותי, תודה רבה לכם, שיהיה בהצלחה.
ניסן סלומינסקי: נקבע אתכם זמן שבו תבואו לכאן ותציגו בפנינו את כל המתווה באופן מפורט.
ניסן סלומינסקי: שוב, אנחנו נמשיך לעקוב אחריכם בשמחה, כפי שאומרים.
ניסן סלומינסקי: לא כאיום אלא בשמחה.
ניסן סלומינסקי: אני יודע שכולם רוצים שהעסק הזה ייפתר.
ניסן סלומינסקי: שיהיה בהצלחה לכולם.
אראל מרגלית: שיהיה בהצלחה, באמת, סוף-סוף.
אראל מרגלית: זה מ-2005.
ניסן סלומינסקי: מ-2005, והתחיל כבר ב-2003.
ניסן סלומינסקי: חלק מהעניין, יש לזקוף לזכותנו שאמרנו: זהו זה, לא עושים יותר.
אראל מרגלית: כל הכבוד לך ולוועדה.
ניסן סלומינסקי: נושא שני הוא אמות מידה לקביעת סכום ההשתתפות המיוחד בהוצאות התקציב של המועצות הדתיות לשנת 2013.
ניסן סלומינסקי: משרד הדתות הוא המשרד הראשון שעבר לשיטת האלכסון, לפיה התקצוב לא יהיה 60%-40% באופן עיוור, אלא יהיה לפי דירוג.
ניסן סלומינסקי: כלומר, רשויות מקומיות עשירות יממנו יותר ואילו רשויות מקומיות חלשות יממנו פחות.
ניסן סלומינסקי: בסך הכול המדינה תשלם את מה שהיא משלמת, אבל זה יחולק אחרת.
ניסן סלומינסקי: זה מה שנקרא אלכסון.
ניסן סלומינסקי: אנחנו אישרנו את זה כאן לקריאה שנייה ושלישית.
ראובן ריבלין: אתה מדבר על מה שכתבתם אתמול בלילה, על תוספת?
ניסן סלומינסקי: זה אושר, ובהתאם למה שאישרנו פה הצעת החוק עברה ואושרה בכנסת.
ניסן סלומינסקי: מה שנשאר הוא אמות המידה לקבוע את זה.
ראובן ריבלין: אמות המידה באישורנו.
ניסן סלומינסקי: כן, לכן זה מופיע כאן.
ניסן סלומינסקי: אני אומר שוב, אני עושה כאן משהו קצת חריג.
ניסן סלומינסקי: מאחר וכולנו נמצאים בסוף שנה ויש דברים שאם לא נתקדם בהם, או לא נתחיל בהם עכשיו אז הזמנים יעברו ולא יוכלו לסיים את זה השנה והחוק לא יוכל להתממש, לכן אני פותח את הנושא הזה.
ניסן סלומינסקי: לא נדון בו ולא נקיים עליו הצבעה.
ניסן סלומינסקי: המשך הדיון עליו יהיה בשבוע הבא, אבל אני פותח את הדיון כדי שנוכל לעמוד בלוחות הזמנים, אחרת לוחות הזמנים לא יאפשרו לממש את החוק הזה השנה.
ניסן סלומינסקי: החוק הזה הוא טוב, כפי שאמרנו.
ניסן סלומינסקי: פנינו גם למשרד החינוך ולמשרד הרווחה, שגם הם יעברו לשיטת האלכסון, שמשמעה שרשויות מקומיות חלשות יתנו פחות ורשויות מקומיות חזקות על חשבון זה יתנו יותר.
ניסן סלומינסקי: בינתיים רק משרד הדתות עשה את זה.
ניסן סלומינסקי: מי יציג את אמות המידה באופן כללי, רק כדי שנוכל לפתוח את הדיון כאן?
<חזי כהן: שמי חזי, אני מנהל אגף בכיר לתקצוב ותכנון במשרד לשירותי דת.
<חזי כהן: אמות המידה, כפי שאמר היושב-ראש, הן בעצם לתת שיפוי למועצות החלשות ולהיטיב עם מצבן מבחינת שיעור ההשתתפות בתקציב המועצה הדתית, ולעומת זה מועצות חזקות יישאו בנטל רב יותר, עד 75% מתקציב המועצה הדתית.
<חזי כהן: העברנו לכם את אמות המידה.
<חזי כהן: אין כל-כך שינוי משנה שעברה.
<חזי כהן: בעצם השינוי הבולט שעשינו הוא שהוספנו במדרגה הנמוכה, באמות מידה לפי מספר תושבים, הגדלנו את זה מ-12,500 ל-22,000 תושבים.
<חזי כהן: אני רוצה להזכיר לכם שבסך הכול שיעור ההשתתפות הכולל של המדינה והרשויות המקומיות נשאר 60%-40%.
ניסן סלומינסקי: כמה משלמת המדינה?
<חזי כהן: 40%, ו-60% משלמות הרשויות המקומיות.
<חזי כהן: אנחנו באמת צריכים בקריטריונים לשמור גם על האיזון הזה, וזה משימה בפני עצמה.
<חזי כהן: עשינו את זה באמצעות הקריטריונים שלפניכם.
<חזי כהן: דירגנו את כל הרשויות המקומיות.
<חזי כהן: העברנו גם את הטבלה של החלוקה.
<שלומית ארליך: גם מבחינת המעמד החברתי יש שינוי, היה אשכולות 8-10 ועכשיו- - -
<חזי כהן: נכון, הוספנו עוד מדרגה במעמד החברתי 10, הפרדנו את 10 מ-8 ו-9.
ראובן ריבלין: זה על דעת הרשויות המקומיות הגדולות?
ניסן סלומינסקי: מי שנמצא באשכול 10 ישלם קצת יותר.
ראובן ריבלין: זה על דעתן?
<חזי כהן: אתם רואים שכביכול יורדות לו נקודות ואז בדירוג הוא צריך לשאת בנטל רב יותר.
ניסן סלומינסקי: מאחר והוספנו את זה אתמול בלילה, וכפי שאמרתי, עשינו את זה כדי שהדיון ייפתח היום, אחרת הזמן יעבור ונפסיד, מאתמול בלילה להיום באמת הרשויות המקומיות לא יכלו להגיע, וגם הודענו להן שאנחנו לא מתכוונים לקיים את הדיון ואת ההצבעה היום ולכן הן גם לא צריכות לבוא.
ניסן סלומינסקי: הן יבואו בשבוע הבא, אז ייערך הדיון ותתקיים ההצבעה לאשר את זה.
ניסן סלומינסקי: כרגע פתחנו את הדיון, אמות המידה הונחו בפנינו.
ניסן סלומינסקי: המשך הדיון יהיה בשבוע הבא.
אלעזר שטרן: אפשר שאלה?
אלעזר שטרן: אני מחזיק את ההמלצות של הצוות המקצועי ואת המשמעויות התקציביות.
אלעזר שטרן: אני מסתכל על מועצות דתיות ואני יודע – ותעדכנו אותי אם אני טועה – שגם במשרד הדתות יש, במילים עדינות, אי שביעות רצון ממספר המועצות הדתיות.
אלעזר שטרן: יש רעיונות, למשל למה בפרדס חנה ובבנימינה צריך שתי מועצות דתיות, לצורך העניין?
אלעזר שטרן: למה במזכרת בתיה ובקריית עקרון צריך שתי מועצות דתיות?
אלעזר שטרן: אני מסתכל על העלויות.
ראובן ריבלין: כי הרכבת עוברת ביניהן.
אלעזר שטרן: גם נתיבי הטיסה של המטוסים עוברים שם...
ראובן ריבלין: אתה צודק, אבל אתה נוגע בדבר אחר.
אלעזר שטרן: אני רוצה לשאול, זה לא לדיון עכשיו, האם לקראת שבוע הבא תוכלו להציג לנו גם – עכשיו, זה כסף קטן, אנחנו הולכים להשקיע כאן, בכספי ההעברות מעבירים עוד הרבה יותר כסף בשיפוצים ושכלולים.
אלעזר שטרן: האם יש כוונות באמת לאחד את המועצות הדתיות הללו, כפי שדרך אגב מכבים, רעות ומודיעין עשו?
אלעזר שטרן: על פניו זה גם היה צריך להיות כמה מועצות דתיות והנה ראינו שאיחדו את הרבנות שם, את הערים שם ואת הרבנות.
ניסן סלומינסקי: שם איחדו קודם כול את הערים וכתוצאה מכך איחדו גם את המועצות הדתיות, וכתוצאה מכך יש שם 3 רבנים ראשיים, זה המקום היחיד בארץ.
ניסן סלומינסקי: עכשיו אחד מהם התפנה להיות רב ראשי וזה שחרר קצת.
אלעזר שטרן: מה שאמר היושב-ראש רק מחריף את האבסורד.
אלעזר שטרן: לא כתוצאה מזה יש שם 3 רבנים ראשיים.
אלעזר שטרן: יש 3 רבנים ראשיים בגלל שתפסו טרמפ על האיחוד ואי אפשר היה גם את זה לצמצם.
אלעזר שטרן: אין שם 3 ראשי עיריות, יש שם רק 3 רבנים ראשיים, לבושתנו.
אלעזר שטרן: אני שואל אותו דבר כאן.
אלעזר שטרן: אני מבקש, מכיוון שלא מתנהל דיון עכשיו, היושב-ראש סגר את הדיון, ואני מקבל את זה, ולכן גם לא שאלתי למה באלקנה צריך מועצה דתית, בגלל שהיושב-ראש אמר שהדיון הזה לא מתנהל הפעם.
ניסן סלומינסקי: לא ידעתי שתשאל את השאלה.
אלעזר שטרן: לא רציתי לשאול את זה.
אלעזר שטרן: אבל אולי תהיו מוכנים לבוא בישיבה הבאה עם תשובות גם על כוונות המשרד.
אלעזר שטרן: האם במשרד יש כוונות לאחד את המועצות הדתיות?
ניסן סלומינסקי: אענה במקומך.
ניסן סלומינסקי: השאלה שאלעזר שטרן שואל היא שאלה נכונה.
ניסן סלומינסקי: כולנו יודעים שיש כוונות כאלה.
ניסן סלומינסקי: אני מציע שלא אגב הדיון באלכסון נקיים את הדיון הזה.
ניסן סלומינסקי: זה דיון בפני עצמו.
ניסן סלומינסקי: זה הצעת חוק שמתגבשת, אני לא יודע אם לשביעות רצון כולם או לא.
ראובן ריבלין: הצעת חוק ממשלתית?
ראובן ריבלין: באמת?
ניסן סלומינסקי: זה מה שהודיע סגן השר אלי בן דהן.
ראובן ריבלין: רק לגבי הרב הראשי?
ניסן סלומינסקי: הוא אמר שעומדים לאחד מועצות דתיות.
ראובן ריבלין: זה יהיה הישג גדול.
ראובן ריבלין: אבל זה לא במסגרת התקציבית.
ניסן סלומינסקי: אלעזר שטרן, זה יגיע אגב הדיון הלא פשוט שיהיה בנושא איחוד רשויות מקומיות.
ניסן סלומינסקי: נערוך על כך דיון בפני עצמו.
ניסן סלומינסקי: אני לא מציע שנתלה את זה בנושא שלפנינו.
אלעזר שטרן: אגיד לך מדוע אני שואל את זה.
אלעזר שטרן: אתה צודק, זה לא אפרופו הדיון הזה, אבל בתקציב ההעברות, לדוגמה, אנחנו לא עורכים כמעט בכלל דיונים ואנחנו אישרנו למועצות הדתיות רק לפני שבוע או שבועיים תקציב למחשוב ושכלול.
אלעזר שטרן: אם באמת יש הצעת חוק ממשלתית אז למה עכשיו משפרים את מערכת המחשוב במועצות דתיות שהולכים לסגור אותן על-פי הצעת חוק ממשלתית?
אלעזר שטרן: הדיון הזה לא מתנהל כאן.
ניסן סלומינסקי: הבנתי מה אתה אומר, אבל במועצות הקטנות, אלה שמאחדים, שם לא יהיה מחשוב.
ראובן ריבלין: השאלה שלו נכונה.
ניסן סלומינסקי: אני פשוט לא רוצה להקדים כאן דיון לפני הדיון על החוק עצמו.
ניסן סלומינסקי: יתנו לך אינפורמציה, אבל בסוף ייתכן שהחוק הזה לא יעבור, או שלא ירצו, או שישנו, אז זה רק יכול לסבך.
ניסן סלומינסקי: כאשר החוק יהיה ברור יותר ויתקבל – אני אפילו לא יודע אם בסיעה שלנו כבר קיימו על זה דיון, על איחוד מועצות דתיות.
אורית סטרוק: נאמר שהולכים על זה.
ניסן סלומינסקי: אבל אפילו לא קיימו על כך עדיין דיון אצלנו.
ניסן סלומינסקי: זה שלב קצת מוקדם מן הבחינה הזאת.
ניסן סלומינסקי: שמעתם את הבקשה.
ניסן סלומינסקי: תעבירו אותה הלאה.
שמעון סולומון: אני חושב שדווקא זה מסוג הדברים בהם צריך לדון בוועדה מפני שאנחנו מניחים שגם אם החוק יעבור, ועכשיו עושים פעילויות שונות, נגיד תקצוב של צעדים מסוימים, אז אחר-כך הרי יקראו לזה חֶלֶם.
ניסן סלומינסקי: אנחנו עושים את זה על שנת 2013 עכשיו.
ניסן סלומינסקי: שנת 2014 זה סיפור נפרד.
ניסן סלומינסקי: מכיוון שהמועצות הדתיות לא קיבלו את המשכורות של שנת 2013 אנחנו עושים את זה בזריזות, כדי לא להפסיד את השנה.
שמעון סולומון: אבל זה המקום לדון, בתוך הוועדה.
ניסן סלומינסקי: אבל בשנת 2013 עוד לא מאחדים מועצות דתיות.
ניסן סלומינסקי: נדון בזה, אבל לא לשנת 2013.
ניסן סלומינסקי: הרי האיחוד לא נוגע לשנת 2013.
ניסן סלומינסקי: רבותי, תודה רבה לכם.
ניסן סלומינסקי: תהיו מוכנים לשבוע הבא.
אלעזר שטרן: הבנתם על מה להיות מוכנים.
ניסן סלומינסקי: אנחנו עוברים לסעיף השלישי, דיון בעניין הכללת הרדיו האזורי בהצעת החוק לקידום התחרות ולצמצם הריכוזיות.
ניסן סלומינסקי: אני רוצה לומר משפט פותח ואחר-כך אתן לך את רשות הדיבור.
מרב מיכאלי: יש לי הצעה לסדר.
מרב מיכאלי: יש שני עניינים אחרים שנוגעים לחוק הריכוזיות, שעומד להיות מאושר, אני מקווה.
מרב מיכאלי: עניין אחד נוגע למועד ההצבעה עליו, הפרסום שלו וכניסתו לתוקף לעומת הסדר שעומד ותלוי בבית המשפט ולפני הנושים בימים אלה.
מרב מיכאלי: משום מה המדינה נמנעת מלהופיע גם בפני בית-המשפט, וגם לספק אינפורמציה רלוונטית לעניין החוק והמצב שהוא ייצור.
מרב מיכאלי: המצב שהוא ייצור רלוונטי לגבי האפשרות להוציא בכלל לפועל את שני ההסדרים שמוצעים על-ידי שתי ההצעות שמונחות כרגע.
מרב מיכאלי: אשמח אם נציגי הממשלה יסבירו למה.
ראובן ריבלין: הנחתם כבר על שולחן הכנסת?
ראובן ריבלין: ראש הממשלה אמר לא להניח את זה?
ניסן סלומינסקי: זה יונח כאשר הם יסיימו.
ראובן ריבלין: מרב מיכאלי, אני רוצה לעזור לך.
מרב מיכאלי: אני יודעת.
מרב מיכאלי: היועץ המשפטי לכנסת, בתשובה לפנייה של התנועה לאיכות השלטון, התחייב שהחוק יובא למליאה להצבעה ב-9 בדצמבר.
מרב מיכאלי: אבל העניין הוא שהכונס הרשמי, בתשובתו לפנייה של מר אייל גבאי שמנתח את ההצעות, ענה: "מבירור שעולה, טרם פורסם פרוטוקול הוועדה, ויצוין גם שאילו פורסם הפרוטוקול ספק רב בעיניי אם בשלו התנאים לקבוע על יסודו ובמצב בו אנו מצויים כעת מה הן ההשלכות לעניין היתכנות ההסדר".
מרב מיכאלי: אני חושבת שזאת תשובה מוזרה מאוד, כי על פניו, לפי דעתי, מאוד ברור מה ההשלכות של החוק, בהנחה שאכן יובא לכנסת ב-9 בדצמבר, ההשלכות שלו על היתכנות ההסדר ברורות מאוד.
מרב מיכאלי: אשמח אם נציגי הממשלה יסבירו מדוע הם מסרבים- - -
ניסן סלומינסקי: אבל לפני כן אני רוצה רק להסביר- - -
מרב מיכאלי: מדוע הם נמנעים מלבוא ולהציג את העמדה הזאת?
מרב מיכאלי: אגיד יותר מזה, נושים של IDB יתחילו מחר בהצבעות ונמנע מהם מידע שהוא חיוני עבורם.
מרב מיכאלי: זאת אומרת, הם יצביעו על-פי מידע חסר.
מרב מיכאלי: זה נראה לי חוסר אחריות של ממש, גם מצדנו וגם מצד הממשלה, להעמיד אותם במצב כזה.
ניסן סלומינסקי: לפני כן, אני רוצה רק להסביר את הדיון שנערך עכשיו, ואחר-כך אתן רשות דיבור ומי שירצה יוכל לענות גם תשובה לשאלה.
ניסן סלומינסקי: קודם כול, נציגי הרדיו האזורי- - -
מרב מיכאלי: אם כך, יש עוד נושא.
מרב מיכאלי: אם אדוני רוצה שיענו את התשובות ביחד אז יש עוד נושא שצריך לתת עליו מענה במסגרת ההצעה לסדר שלי.
מרב מיכאלי: הדבר השני הוא ששתי ההצעות כוללות בעצם עקיפה של החוק כפי שמתכוונים אליו.
מרב מיכאלי: יש אפילו סעיף בחוק שקובע שאם יקרה דבר כזה אז באמת השרים יוכלו לתת את דעתם על כך.
מרב מיכאלי: והנה זה קורה עוד לפני שהחוק עבר ושתי ההצעות מציעות בעצם לבנות פירמידות חדשות מעל הפירמידות שאנחנו בעצם לא מרשות ומרשים יותר לקיים בחוק הישראלי בגלל שהן יהיו פירמידות מחוץ לארץ.
מרב מיכאלי: אשמח אם נוכל לקבל תשובה לאור זאת שעוד לפני שהעברנו את החוק כבר הפרצה הזאת מתגלה במלוא גודלה.
ניסן סלומינסקי: קודם כול, לגבי הדיון שייערך עכשיו, והוא יהיה קצר, נציגי הרדיו האזורי לא זומנו לישיבת ועדת הכספים שבה הוחלט לכלול גם אותם כגורם בעל השפעה בתחום השידורים או העיתונות הכתובה.
ניסן סלומינסקי: אין חובה על-פי דין לזמן לדיוני ועדת הכנסת גורמים חיצוניים, אפילו אם הדיון עוסק בעניינם, אולם חשבנו שיהיה נכון לאפשר לנציגי הרדיו האזורי להשמיע את עמדתם בפני חברי הוועדה.
ניסן סלומינסקי: כיוון שהצעת חוק הריכוזיות כבר נדונה ואושרה בוועדת הכספים לקראת הקריאה השנייה והשלישית, לא נפתח את הסעיף להצבעה כעת, אך מאחר ויש הסתייגות שהגישו חברי הכנסת רוברט אילטוב ואחמד טיבי, שלפיה תחנות הרדיו האזוריות לא ייחשבו כגורם בעל השפעה בתחום השידורים או העיתונות הכתובה, לפיכך פתוחה בפני חברי הכנסת הדרך לקבל את ההסתייגות בעת ההצבעה במליאה בקריאה שנייה ובקריאה שלישית, ככל שיראו לנכון לעשות כן בעקבות הדברים שישמעו היום בוועדה.
ניסן סלומינסקי: לכן זימנו את אנשי הרדיו האזורי, שיוכלו להסביר את עמדתם.
ניסן סלומינסקי: מי שירצה, ישאל שאלות.
ניסן סלומינסקי: מעבר לזה לא יתקיים שום דבר, בוודאי לא הצבעה.
ניסן סלומינסקי: אחר-כך כל אחד במליאה יעשה כהבנתו.
ראובן ריבלין: כבוד היושב-ראש, אני מבקש להעיר הערה לדברי ההקדמה שלך.
ראובן ריבלין: היועץ המשפטי לא נתן לבו, כאשר נתן לך את חוות הדעת הזאת, לכך שבחוק המקורי הם לא היו, ולכן לא הוזמנו.
ראובן ריבלין: זה בא כתוצאה מהצעותיהם של חברי הכנסת.
ראובן ריבלין: לכן מן הראוי שנשמע.
ניסן סלומינסקי: קראתי את הדברים האלה.
ניסן סלומינסקי: לכן ניתן עוד מעט לנציגי הרדיו האזורי לומר בקצרה את דבריהם.
ניסן סלומינסקי: אני רוצה להתייחס בסוגריים, כי זה לא הדיון עצמו.
ניסן סלומינסקי: לפי הסיכומים שיש לי עם יושב-ראש הכנסת ועם יושב-ראש הקואליציה, הצעת החוק הזאת תונח ב-9 בדצמבר, ביום שני הקרוב.
ניסן סלומינסקי: היא לא יכולה להיות מונחת לפני כן כי עכשיו זה חנוכה.
ראובן ריבלין: היום אפשר להניח אותה.
ניסן סלומינסקי: הכוונה שהיא תוצבע ביום שני.
ניסן סלומינסקי: כדי שתוצבע צריך להניח אותה ביום רביעי.
ניסן סלומינסקי: אין יום אחר שניתן לעשות את זה, ראשית כי עכשיו זה חנוכה ובחנוכה לא נידונים חוקים כאלה, ושנית כי הנסחיות עובדות על זה באמת ימים ולילות ואפשר למצוא אותן כאן גם ב-1 בלילה.
ניסן סלומינסקי: אני מקווה שביום רביעי הצעת החוק הזאת תונח על שולחן הכנסת וביום שני בעזרת-השם יצביעו עליה.
<שלומית ארליך: נעשה מאמץ.
ניסן סלומינסקי: זאת התוכנית ואין, ככל שאני יודע, שום ניסיונות של מישהו להתערב או דברים אחרים.
ניסן סלומינסקי: מבירור שערכתי – אבל נמצא פה מוריס דורפמן והוא יוכל להרחיב על כך – נציגי היועץ המשפטי יעמדו, אם יידרשו, בכל תוקף על החוק ועל משמעותו ולא יאפשרו שייבנו פירמידות לאחר 9 בדצמבר.
ניסן סלומינסקי: הם יעמדו על כך בכל תוקף, אם זה יידרש בבית-המשפט או בכל מקום אחר.
ניסן סלומינסקי: כך נמסר לי.
ניסן סלומינסקי: מוריס דורפמן או עדנה הראל, אתם רוצים להוסיף דבר מה בעניין הזה?
אראל מרגלית: אני מבקש לחדד את השאלה.
ניסן סלומינסקי: אני לא רוצה שהדיון כולו יהיה על זה.
אראל מרגלית: זה לא יהיה דיון ארוך.
אראל מרגלית: אני רק רוצה לחדד את השאלה.
מרב מיכאלי: אבל זה דיון חשוב מאוד.
אראל מרגלית: חברת הכנסת מרב מיכאלי חברתי העלתה שני נושאים.
אראל מרגלית: אחד הוא לגבי העסקה הספציפית הזאת, שזה בסדר, טענו וכולי, ובואו נראה איפה זה עומד.
אראל מרגלית: הנושא השני, כוועדה לדעתי אנחנו צריכים להידרש אליו באופן כללי כי נדמה לי שיש שם איזו פרצה בניסוח של החוק, אם אני מבין נכון – ואם אני לא מבין נכון אז תסבירו לי – אותן פירמידות שאנחנו מחילים עליהן את החוק – ותראי אם אני צודק או טועה – הן רק חברות ציבוריות ישראליות בהגדרה.
אראל מרגלית: כלומר, הן יכולות להיות חברות פרטיות ישראליות, ויכולות להיות חברות זרות שאחת או שתיים מן החברות עצמן נסחרות בבורסה הישראלית אבל שהפירמידה כולה לא נמצאת בתוך הבורסה.
אראל מרגלית: זה נראה לי מבחינתנו השמטה.
אראל מרגלית: זאת לא היתה הכוונה שלנו.
ניסן סלומינסקי: אנחנו לא הולכים לפתוח את החוק עכשיו.
ניסן סלומינסקי: אם מישהו ירצה להסביר, בבקשה, אבל לא מעבר לזה.
אראל מרגלית: אני רוצה הבהרה.
ניסן סלומינסקי: אם נפתח את החוק אז לא יהיה חוק.
ניסן סלומינסקי: עדנה הראל או מוריס דורפמן, אתם רוצים להסביר?
ניסן סלומינסקי: אבל ממש בקצרה.
ניסן סלומינסקי: דיברתי אתמול על הנושא עם אבי ליכט אבל נמנע ממנו להגיע לכאן היום.
<מוריס דורפמן: אתייחס בקצרה לנושא החברות הציבוריות מחוץ לארץ שאינן מדווחות בישראל, ואחר-כך עדנה הראל תתייחס לנקודה השנייה שחברת הכנסת מיכאלי העלתה, לעניין IDB וההסדר.
<מוריס דורפמן: נושא חברות חוץ לארץ איננו קשור בהכרח לפירמידות בכלל, ואסביר מדוע.
<מוריס דורפמן: ייתכן שבארץ יכולה להיות, לצורך העניין, פירמידה שיש בה 10 שכבות, זרות כולן, ובאו לקנות חברה בודדת בישראל, לא פירמידה ולא את IDB, לא אף אחד כזה.
<מוריס דורפמן: ואז ייתכן שנוצר מבנה שבעצם יש לי 10 חברות ציבוריות בחוץ לארץ וחברה אחת בודדת בישראל.
<מוריס דורפמן: המשמעות של בדיקת מבנה הבעלות בחוץ לארץ הוא לדרוש חובות דיווח מחברות זרות ולהתחקות אחר מבנה בעלות, שרשרת שלמה של חברות שאין להן שום חבות ושום חובה כלפינו.
<מוריס דורפמן: הנושא הזה מורכב מאוד.
<מוריס דורפמן: עדות לכך היא שכאשר הוגשו המלצות ועדת הריכוזיות בהחלטת הממשלה הוחלט ששני נושאים ייבחנו בנפרד בהמשך, וזה אחד משני הנושאים, כי זה באמת מורכב.
אראל מרגלית: אבל גם הנזק- - -
ניסן סלומינסקי: רק שנייה, תנו לו לסיים.
<מוריס דורפמן: הסיכון של אותן חברות זרות באמת שונה במקצת מסיכון של פירמידה שכולה בישראל.
<מוריס דורפמן: עדיין סוגיות של עושק המיעוט יכולות להתרחש כי עדיין החברה הזאת נמצאת למטה, אבל הסיכון לאיתנות וכל מיני דברים, שתקרוס כל הפירמידה, בעצם פחות רלוונטי כי רוב הפירמידה לא נמצאת כאן ורוב הכסף לא פה ורוב המועסקים לא פה, כל מיני דברים שהם פחות רלוונטיים.
ניסן סלומינסקי: זה לא כסף של הציבור הרחב הישראלי.
<מוריס דורפמן: לכן סברנו, אל"ף, לא היתה לנו בזמנו עדות למשהו כזה שמתרחש באופן רחב היקף, ובי"ת, גם כרגע עדיין לא ברור לנו.
<מוריס דורפמן: יש אולי דיונים ויש הצעות ב-IDB ולא ברור מה יקרה, אבל זה עדיין לא דבר שקרה, שאנחנו יכולים לתת עליו את הדעת.
<מוריס דורפמן: סברנו שיש מורכבות גדולה מאוד לבוא לכל חברה ציבורית שרוצה לקנות חברה בישראל ולדרוש ממנה להגיד מי הבעלים הסופי שלה, כי זאת המשמעות.
<מוריס דורפמן: היא לא צריכה לקנות פירמידה, כל חברה זרה שתבוא, כל מי שיבוא לקנות חברה ציבורית בישראל אצטרך לבקש ממנו: לא מעניין אותי מי הבעלים שלך, מי מחזיק אצלך 50%, תגיד לי את כל השרשרת.
<מוריס דורפמן: זה דרישה שבעינינו בלתי סביר לדרוש, ובעלת השפעות רוחב, הרבה מעבר לפירמידות.
<מוריס דורפמן: לכן סברנו שלא נכון להכליל את זה.